Source: http://republicanii.ro/sport/16620-vivi-rachita-avem-promisiunea-ca-miercuri-sau-joi-marcile-vor-reveni-la-primarie.html
Timestamp: 2019-06-25 17:44:32+00:00

Document:
Vivi Rachita: Avem promisiunea ca, miercuri sau joi, marcile vor reveni la Primarie! - Republicanii
Marţi, 25 iunie 2019 - 8:42:51
A fost o zi agitată pentru fotbalul ploieştean, suporterii Petrolului având prilejul să afle noi puncte de vedere ale celor două tabere care se configurează în tentativa de a oferi continuitate celei mai iubite echipe a oraşului. Dimineaţă, fostele glorii au vorbit despre planul lor cu Petrolul ’52, iar seara, în emisiunea lui Cristi Anghelescu, „Pasul la ofsaid”, de la Wyll TV, Vivi Răchită a adus unele precizări legate de modul în care vede el rezolvarea situaţiei.
„Astăzi de dimineaţă, de la ora 7.00 până la ora 9.00, când au venit doamnele de la Via Insolv, am stat şi am puricat tot ce înseamnă acte şi documente la Petrolul şi CSM Ploieşti. După ora 9.00, când ne-am aşezat la masă, având alături şi compartimenul juridic al Primăriei, am găsit înţelegere la Via Insolv, în sensul că mărcile vor reveni, cât de curând, la primărie. Asta e cel mai important, pentru că eu nu vreau să pun carul înaintea boilor. Avem promisiunea doamnelor de la firma de insolvenţă că miercuri sau joi aceste mărci vor intra în posesia Primăriei. După care se pot aşeza la masă oamenii de afaceri care vor să investească în noul Petrolul. Cu Dan Capră nu mai avem ce discuţii să facem pentru că a pierdut dreptul de administrare a societăţii. Până la soluţionarea recursului, falimentul îşi face efectele”, a spus Răchită.
Vizavi de acţiunea fostelor glorii, el a ţinut să spună următoarele: „Vreau să-i atenţionez pe foştii mei colegi: nu vă implicaţi politic. Domnii consilieri Botez, Andrei vorbesc în numele fostelor glorii, dau soluţii cu CSM-ul... Eu am fost cu actualul primar la FRF şi ne-au spus foarte clar: nu se poate finanţa o activitate sportivă decât pe legea 350, cu care se poate finanţa doar activitate la nivel juvenil. Acum, la nivel de seniori şi de performanţă, numai privat se poate. Dacă nu vin oameni de afaceri să construiască un ONG, un SA, nu se poate. Ne-am interesat şi soluţia este să începem de la Liga a IV-a, pentru că şi bugetul este mai mic, iar dacă acest proiect merge şi vin lângă oamenii de afaceri alţi sponsori, putem creşte de la an la an”. Vede o posibilă apropiere de iniţiatorii celuilalt proiect? Se pare că nu: „Eu am aflat din ziare că s-a înfiinţat asociaţia ProPetrolul. Mi-am dat seama că pe mine nu mă doresc acolo. Atunci, ce să fac? Să vin în casa ta neinvitat? Ei spun că nu am făcut nimic pentru ei. Păi, eu cu Andrei Volosevici le-am oferit abonament pe viaţă împreună cu un însoţitor. Iar eu îmi cumpăr bilet. Este şi o frustrare din partea unora, o invidie. Tâmpitul ăla, cum a făcut el, cum nu a făcut, a făcut două proiecte, şi CSM FC Ploieşti şi Petrolul Ploieşti. Iar banii despre care s-a vorbit i-am câştigat doar în ultimul an de proiect. Dacă nu eram vertical câştigam de 200 de ori mai mult decât am câştigat legal. Eu am luat în ultimul an 10.000 de Euro pe lună, în condiţiile în care am adus din sponsorizări de la prietenii mei mulţi bani, din managementul meu a fost vândut Hamza, se aude, cu un milion şi jumătate de euro, iar mini-managerul acela, Mario Nicolae, a luat 120.000 de euro numai o primă”.
Revenind la paşii care urmează, Răchită a menţionat că un hop va fi trecerea proiectului prin Consiliul Local: „Este o problemă pentru că nu ştiu exact ce se va întâmpla. Va trebui să intrăm în Consiliul Local cu actele care vor rezulta în urma negocierilor cu Via Insolv şi, dacă domnii consilieri decid să nu dea mărcile mai departe, atunci nu se mai face nimic. Rămânem un an, doi, fără fotbal. Totuşi, la Consiliul Local e aceeaşi majoritate din ultimii patru ani, aşa că sper să nu se adâncească criza în care este sportul din Ploieşti. Oricum, mi se pare o mare greşeală varianta cu Petrolul ’52, pentru că am fi ca la CSU Craiova. Scriptic se va putea, dar se va prelua palmaresul Petrolului ’52. Şi eu am acum două cluburi de Liga a II-a care mă sună să le preiau, dar ce fac? Preiau palmaresul lui CSM Reşiţa? Şi CSM e o variantă pe care am auzit-o zilele acestea. Dar duci echipa până la Liga a III-a, Liga a II-a, dar mai sus nu poţi. Sunt mai multe impedimente, că m-am lovit de ele. Vrei să transferi un jucător pe care să dai 10.000 de euro şi vine Curtea de Conturi şi te întreabă de ce nu ai dat 1.000. Pentru că nu există evaluator pentru fotbalişti.
Concluzionând, Valeriu Răchită a spus: „Eu văd aşa - să aşteptăm săptămâna aceasta să intrăm în posesia mărcilor. Tot săptămâna aceasta vom avea discuţii cu oameni de afaceri, să ne punem la masă şi să punem pe hârtie. Poate vor veni 5-6 oameni de afaceri, noi facem SA-ul ăsta, cu preşedinte Popescu de la brutărie şi antrenor Ionescu de la Galeriile Comerciale. Pentru mine, nu e nicio problemă. Pe de altă parte, pe bani publici trebuie să facem o academie. Vreau să facem unirea celor două centre, să aducem şi centrul de la Petrolul la CSM. Există o problemă din punct de vedere al documentelor, pentru că s-a făcut apel la decizia de faliment şi până se judecă suntem în aer, dar sperăm să rezolvăm cumva. Vrem să avem antrenori cu licenţă şi vom face două grupe la fiecare categorie de vârstă. Una cu cei de performanţă şi alta cu cei care fac sport de masă. Vrem să amenajăm un teren sintetic în spatele peluzei de la Ilie Oană, am obţinut de la domnul Luca, pentru că era a Federaţiei Române de judo, baza de pe strada Latină, să facem un teren sintetic şi acolo, cu vestiare, tribune etc. Îmi doresc ce e mai bine pentru Petrolul. Să se înfiinţeze o echipă, să preia continuitatea sportivă, îmi doresc să se închege cât mai repede Centrul de Copii şi Juniori şi să apară cât mai mulţi jucători prahoveni, ploieşteni în echipa Petrolului. Că voi fi, că nu voi fi eu, că va face altcineva... încă o dată spun: oamenii de afaceri să facă SA-ul şi să pună pe cine vor. Am un om de afaceri greu care nu vrea să iasă în faţă. Mi-a spus că mă ajută cu ce vreau eu, dar nu vrea să fie în SA, poate ca sponsorizare, cumva...”
marcile si siglele
Liga Naţională de handbal feminin, start pe 11 septembrie!
Având în vedere că în perioada 5 - 21 august sunt programate Jocurile Olimpice de la Rio, unde participă şi naţionala de handbal feminin, Consiliul de Administraţie din cadrul FRH a decis ca noul sezon din Liga Naţională de handbal feminin să înceapă mai târziu. Astfel, prima etapă din...
CSM Ploieşti aduce un american care a fost în draftul NBA: Kyle Hunt!
Conducerea secţiei de baschet masculin a CSM Ploieşti a anunţat, astăzi, un nou transfer important realizat în perspectiva viitorului sezon. Este vorba despre pivotul Kyle Hunt, un sportiv atletic, aflat o perioadă şi la porţile NBA! Kyle Hunt (26 ani, 2.08 metri, 110 kg) este un baschetbalist...
În şedinţa Comisiei de Competiţii şi Disciplină din cadrul Asociaţiei Judeţene de Fotbal (AJF) Prahova, din data de 28 septembrie, s-au luat următoarele hotărâri: - Antrenorul Negreanu Gabriel (AFC Brebu) a fost sancţionat cu două etape de suspendare şi a primit o penalitate sportivă în valoare...
Fundaş central pentru Petrolul: acord cu Amet Ferdin!
Conducătorii Petrolului ’52 au reuşit să ajungă la un acord verbal cu fundaşul central Amet Ferdin şi să rezolve, astfel, una dintre problemele mari de lot. În vârstă de 27 de ani, apărătorul care a evoluat în ultimul sezon în liga secundă, la Gloria Buzău, poate juca pe orice post în defensivă,...
„Lupii” păstrează avans de trei puncte în Liga A Prahova - Rezultatele şi clasamentul după etapa a IX-a!
Petrolul Băicoi – CSO Teleajenul Vălenii de Munte 1-0 (0-0) A marcat: Alexandru Zamfir (90+1 penalti). Arbitri: Ovidiu Oprea – Emil Mateescu (ambii din Ploieşti) şi Ştefan Călăraşu (Câmpina). Observator AJF: Tudor Negoiţă (Ploieşti). CS Blejoi – CS Măneşti 2013 Coada Izvorului 4-1 (2-0) Au...

References: CSM 
 CSM 
 CSM 
 CSM 

CSM 
 CSM